section_heading: Pozadina sukoba
paragraph_text: Talijanska vlada uputila je ultimatum osmanskoj vladi posredstvom političara iz stranke Odbor za jedinstvo i progres u noći između 26. – 27. rujna. Visoka porta odgovorila je na ultimatum posredstvom Austro-Ugarske predlažući kompromisno rješenje, da Italija dobije kontrolu nad Libijom, kao Britanija nad Egiptom, ali da isto kao i Britanija prizna formalni suverenitet nad Libijom Osmanskom Carstvu. Talijanski predsjednik vlade Giovanni Giolitti odbio je taj prijedlog, te je nakon tog Kraljevina Italija objavila rat Osmanskom carstvu 29. rujna 1911.